חוזה פיקוח שיפוצים
תבנית לדוגמה · פיקוח על ביצוע עבודות שיפוץ ובנייה במבנה קיים

	הבהרה — נא לקרוא לפני השימוש
מסמך זה הוא תבנית לדוגמה שנועדה להמחיש אילו נושאים חשוב להסדיר בהתקשרות מסוג זה, ולסייע לכם לשאול את השאלות הנכונות. הוא אינו ייעוץ משפטי ואינו תחליף לו. כל פרויקט שונה, וסעיף שמתאים לפרויקט אחד עלול להזיק באחר. אין לחתום על מסמך זה כפי שהוא — יש להתאימו לנסיבות הספציפיות ולהיוועץ בעורך דין לפני חתימה. שלומי עטון אינו עורך דין, ואינו אחראי לתוצאות שימוש בתבנית זו ללא התאמה וללא ייעוץ מקצועי.



	שנערך ונחתם ביום
	 ________________________  בחודש  ________________________  שנת  ________________________ 

	בין
	המזמין: ________________________  ת"ז / ח"פ  ________________________ 
 כתובת:  ________________________ 
טלפון:  ________________________  · דוא"ל:  ________________________ 

	לבין
	המפקח: ________________________  ת"ז / ח"פ  ________________________ 
 כתובת:  ________________________ 
טלפון:  ________________________  · דוא"ל:  ________________________ 

	הפרויקט
	כתובת האתר:  ________________________ 
 גוש  ________________________  חלקה  ________________________  · היתר בנייה מס'  ________________________  (ככל שנדרש)
 תיאור העבודות:  ________________________ 



1. מהות ההתקשרות, הגדרות ותחולת הדין
1. המזמין מזמין בזאת מהמפקח שירותי פיקוח כמפורט בהסכם זה, והמפקח מקבל על עצמו לספקם.
2. לעניין הסכם זה, "פיקוח" הוא פיקוח חוזי מטעם המזמין על ביצוע עבודות שיפוץ במבנה קיים, לרבות מעקב אחר התאמת הביצוע להצעת המחיר של הקבלן, לכתב הכמויות ולתקנים.
3. סיווג משפטי: הסכם זה הוא חוזה קבלנות כמשמעו בסעיף 1 לחוק חוזה קבלנות, התשל"ד-1974 ("חוזה לעשיית מלאכה או למתן שירות בשכר כשהקבלן אינו עובדו של המזמין"). לעניין חוק זה, המפקח הוא "הקבלן" והמזמין הוא "המזמין". 
אין בכך כדי ליצור יחסי עובד-מעביד בין הצדדים.
4. המפקח אינו הקבלן המבצע ואינו אחראי לביצוע העבודות עצמן. אחריות הקבלן המבצע לאיכות הביצוע עומדת בעינה ואינה נגרעת מכוח הסכם זה. 
ראו תקנה 90א לתקנות התכנון והבנייה (רישוי בנייה), התשע"ו-2016.
5. אינו כלול: תכנון אדריכלי או קונסטרוקטיבי; בדיקת חוקיות העבודות או הצורך בהיתר; פיקוח עליון; אחריות לבטיחות באתר; ליווי מול ועד הבית או השכנים.
מניסיוני בשטח — שלומי עטון
התפקיד שאני ממלא — פיקוח צמוד — אינו מקצוע מוסדר בישראל. אין רישיון, אין מרשם, ואין חובות שהחוק קובע לי. כל מה שאני חייב לכם נוצר כאן, במסמך הזה. (פיקוח עליון הוא ההפך: פעולה שמורה למהנדס רשוי — ומי שמבצעה בלי רישיון עובר עבירה שעונשה שישה חודשי מאסר, ס' 14(א) לחוק המהנדסים והאדריכלים, התשי"ח-1958.)
2. היקף הפיקוח — מה כלול
המפקח יבצע את הפעולות הבאות:
1. תיעוד מצב קיים לפני תחילת העבודות — לרבות תצלומים של המבנה, השכנים והרכוש המשותף.
2. בדיקת התאמת הביצוע להצעת המחיר, לכתב הכמויות ולמפרט שסוכם עם הקבלן.
3. בדיקת חומרים המסופקים והתאמתם למה שהוזמן ותומחר — לרבות דגם, סוג וגוון.
4. בדיקת עבודות רטובות ואיטום במקלחות ובמרפסות לפני ריצוף — אבן דרך קריטית.
5. בדיקת ריצוף — מפלסים, שיפועים לניקוז, רוחב מישקים והתנגדות להחלקה.
6. מעקב אחר עמידה בלוח הזמנים והתרעה על חריגה.
7. בדיקת חשבונות ביניים של הקבלן מול הביצוע בפועל.
8. עריכת רשימת ליקויים לקראת מסירה ומעקב אחר תיקונם.
3. ביקורים באתר ואבני דרך
1. תדירות: המפקח יבקר באתר אחת ל- ________________________ .
2. מספר ביקורים מזערי: לא פחות מ- ________________________  ביקורים במהלך כל תקופת ההסכם. ביקור לעניין סעיף זה הוא שהות בפועל באתר של  ________________________  שעות לפחות.
3. אבני דרך שבהן ייערך ביקור בכל מקרה, בנוסף לתדירות שלעיל:תיעוד מצב קיים — לפני תחילת כל עבודהגמר הריסות ולפני בנייה מחדשגמר תשתיות חשמל ואינסטלציה, לפני סגירהגמר איטום רטובים, לפני ריצוףמסירה סופיתבשיפוץ אין בהכרח היתר בנייה, ולכן אבני הדרך של תקנה 87(ב) אינן חלות. אבני הדרך שלעיל נקבעו חוזית לפי סדר העבודות בפועל.
בשיפוץ אין בהכרח היתר בנייה, ולכן אבני הדרך של תקנה 87(ב) אינן חלות. אבני הדרך שלעיל נקבעו חוזית לפי סדר העבודות בפועל.
4. המפקח יתעד כל ביקור ביומן אתר או בדוח, לרבות מועד, משך, ממצאים ותצלומים.
מניסיוני בשטח — שלומי עטון
זה הסעיף שהכי הרבה חוזים מדלגים עליו, והכי שווה כסף. החוק לא קובע כמה ביקורים צריך — לא לפיקוח עליון, ובוודאי לא לצמוד. אם לא כתוב מספר, שופט ישאל מומחה מה "נהוג", בעוד ארבע שנים. תכתבו מספר. כל מספר עדיף על שתיקה.
4. דוחות פיקוח
1. לאחר כל ביקור יעביר המפקח למזמין דוח בכתב תוך  ________________________  ימי עסקים, הכולל: ממצאים, חריגות מהתכניות או מהתקנים, תצלומים מתועדים, והמלצות לתיקון.
2. בדוח יצוין במפורש כל ליקוי שהתגלה, לרבות הפניה לתקן או לתכנית שממנה נמצאה חריגה.
3. הדוחות יועברו בדוא"ל לכתובת שמסר המזמין, וייחשבו כנמסרו במועד המשלוח.
5. תקנים ואמות מידה לקבלת העבודה
1. העבודות ייבחנו אל מול התקנים הישראליים הרלוונטיים, ובכלל זה:
	תקן
	נושא
	רלוונטי ל

	ת"י 1205
	התקנת מתקני תברואה ובדיקתם
	אינסטלציה

	ת"י 1752
	מערכות לאיטום
	רטובים, מרפסות

	ת"י 2279
	התנגדות להחלקה של משטחי הליכה
	ריצוף, מקלחות

	ת"י 1523
	קירות בני — קירות לא נושאים
	מחיצות

	ת"י 789
	סטיות מותרות בעבודות בנייה
	אמת מידה כללית



1. אמת מידה לסטיות: סטיות בעבודות ייבחנו לפי ת"י 789 — "סטיות בבניינים: סטיות מותרות בעבודות בנייה". סטייה החורגת מהמותר לפי תקן זה תיחשב לליקוי הטעון תיקון.
2. מהדורת התקן: ההפניה לתקנים היא לנוסחם  ________________________ .
(יש לבחור: "במועד החתימה על הסכם זה" או "כפי שיעודכן מעת לעת" — ראו הערה)
מניסיוני בשטח — שלומי עטון
ת"י 789 הוא התקן שמכריע מחלוקות פיקוח, וכמעט אף פעם לא מופיע בחוזים. הוא הופך את "הקיר נראה עקום" למספר שאפשר למדוד. בלעדיו מתווכחים על תחושות. ובשורה האחרונה — הבחירה בין "במועד החתימה" ל"כפי שיעודכן" היא הקצאת סיכון אמיתית, לא פורמליות.
6. היעדר ניגוד עניינים
1. המפקח מצהיר כי אין לו, במישרין או בעקיפין, כל קשר עסקי, משפחתי או כלכלי עם הקבלן המבצע, עם קבלני המשנה או עם ספקי החומרים בפרויקט.
2. המפקח מתחייב שלא לקבל מהקבלן, מקבלני המשנה או מהספקים כל טובת הנאה, עמלה, הנחה, מתנה או תשלום מכל מין וסוג, בין במישרין ובין בעקיפין.
3. נודע למפקח על קשר כאמור במהלך ההתקשרות — יודיע על כך למזמין בכתב ובאופן מיידי.
4. הפרת סעיף זה תזכה את המזמין לבטל את ההסכם לאלתר ולקבל השבה מלאה של הסכומים ששולמו, מבלי לגרוע מכל סעד אחר.
7. שכר טרחה ותנאי תשלום
1. תמורת שירותי הפיקוח ישלם המזמין למפקח סך של  ________________________  ש"ח, בתוספת מע"מ כדין (18% נכון למועד עריכת התבנית — יש לעדכן לשיעור בתוקף).
2. לוח תשלומים — התשלומים יבוצעו כנגד אבני דרך אובייקטיביות:
	אבן דרך
	שיעור מהתמורה

	עם חתימת ההסכם ותיעוד מצב קיים
	 ________________________ %

	גמר תשתיות לפני סגירה
	 ________________________ %

	גמר איטום רטובים לפני ריצוף
	 ________________________ %

	מסירה ותיקון רשימת הליקויים
	 ________________________ %



1. כל תשלום ישולם תוך  ________________________  ימים ממועד המצאת חשבונית כדין.
2. על תשלום שלא שולם במועד יתווספו הפרשי הצמדה וריבית לפי חוק פסיקת ריבית והצמדה, התשכ"א-1961.
מניסיוני בשטח — שלומי עטון
אני נמנע מלתמחר פיקוח כאחוז מעלות הפרויקט, וממליץ לכם להימנע גם: כששכרי גדל ככל שהפרויקט מתייקר, יש לי תמריץ מעוות בדיוק כשאתם צריכים שאלחם על כל שקל. אבני דרך פותרות את זה.
8. ערבות אישית וקיזוז
1. ערבות אישית: פועל המפקח באמצעות חברה בע"מ, שותפות או תאגיד אחר — יחתום בעל השליטה בתאגיד על ערבות אישית לקיום מלוא התחייבויות התאגיד לפי הסכם זה, בנוסח המצורף כנספח א'.
2. הערבות האישית תעמוד בתוקפה לכל תקופת ההתקשרות ולמשך  ________________________  שנים לאחר סיומה, ולא תפקע עם סיום ההסכם או עם השלמת העבודות. 
משך זה נגזר מכך שתביעה בגין רשלנות בפיקוח עשויה להתגלות שנים לאחר תום העבודה — ראו את ההערה בסעיף הביטוח.
3. חדל בעל השליטה מלכהן בתאגיד — אין בכך כדי לגרוע מערבותו להתחייבויות שנוצרו עד לאותו מועד.
4. קיזוז: המזמין רשאי לקזז מכל סכום המגיע למפקח כל סכום המגיע לו מהמפקח לפי הסכם זה או לפי כל דין.
5. קיזוז ייעשה בהודעה בכתב המפרטת את הסכום ואת עילתו, שתישלח לפחות  ________________________  ימים מראש. אין בסעיף זה כדי לגרוע מכל סעד אחר.
9. ביקורים נוספים ושינוי בהיקף
1. נדרש ביקור מעבר למכסה שבסעיף 3, יבוצע רק לאחר אישור מראש ובכתב של המזמין.
2. תעריף ביקור נוסף: ________________________  ש"ח בתוספת מע"מ, לביקור. תעריף זה קבוע ולא ישתנה במהלך תקופת ההסכם אלא בהסכמת שני הצדדים בכתב.
3. הורחב היקף הפרויקט מהותית ביחס למתואר במבוא — ייערך תיקון להסכם בכתב ובהסכמה.
4. ביקור שנדרש עקב ליקוי שבאחריות המפקח לא ייחשב לביקור נוסף ולא יחויב.
10. אחריות המפקח והגבלתה
1. המפקח יפעל במיומנות ובזהירות הנדרשות מבעל מקצוע סביר בתחומו ובנסיבות העניין. 
אמת המידה נגזרת מע"א 3392/93 אבולהיג'א נ' אלון הגליל, פ"ד נד(5) 872 (2000).
2. אחריות המפקח היא לרשלנות מקצועית בביצוע הפיקוח — ואינה אחריות מוחלטת לתוצאת הבנייה. המפקח אינו ערב לטיב עבודת הקבלן.
3. תקרת אחריות: אחריות המפקח בגין נזק ממוני מכוח הסכם זה לא תעלה על הגבוה מבין —  ________________________  פעמים שכר הטרחה, או גבול האחריות בפוליסת ביטוח האחריות המקצועית שבסעיף 10. 
התקרה נועדה ליחס סביר בין השכר לחשיפה, שכן שכר הפיקוח הוא שבריר מעלות הפרויקט.
4. סייג מפורש לתקרה — תקרת האחריות שבס"ק 3 לא תחול, ולא תגביל את המפקח בשום שיעור, בגין: (א) נזק גוף; (ב) מעשה שנעשה בזדון או בכוונה; (ג) כל עניין שהדין אוסר להתנות עליו. 
ס' 5(ב) לחוק החוזים האחידים, התשמ"ג-1982 מורה כי תנאי הפוטר ספק מאחריות לנזק גוף או למעשה זדון — בטל. אין זו חזקה הניתנת לסתירה.
11. ביטוח
1. המפקח יחזיק, לאורך כל תקופת ההסכם, פוליסת ביטוח אחריות מקצועית בגבול אחריות של  ________________________  ש"ח לאירוע ולתקופה, ויציג למזמין אישור קיום ביטוח.
2. תאריך רטרואקטיבי: הפוליסה תכלול תאריך רטרואקטיבי שאינו מאוחר מ- ________________________ .
3. תקופת גילוי: המפקח ימשיך להחזיק בפוליסה, או ברכישת תקופת גילוי (Run-Off), למשך  ________________________  שנים לפחות ממועד סיום העבודות.
4. המזמין / הקבלן — יובהר כי ביטוח עבודות קבלניות (הכולל חבות מעבידים, צד ג' ורכוש) אינו באחריות המפקח. מומלץ כי הפוליסה תוצא על שם המזמין כמבוטח, ולא על שם הקבלן בלבד.
12. הודעה על פגם בשירותי הפיקוח
1. גילה המזמין פגם בשירותי הפיקוח, יודיע למפקח בכתב תוך זמן סביר ולא יאוחר מ-  ________________________  יום ממועד הגילוי, וייתן למפקח הזדמנות נאותה לתקנו. 
ס' 3 לחוק חוזה קבלנות, התשל"ד-1974.
2. לא תוקן הפגם תוך זמן סביר — רשאי המזמין לתקנו בעצמו ולחייב את המפקח בהוצאות הסבירות, או לנכותן מהתמורה. 
ס' 4 לחוק חוזה קבלנות.
3. בפגם דחוף שתיקונו אינו סובל דיחוי — רשאי המזמין לפעול לתיקונו ללא הודעה מוקדמת.
13. סיום ההתקשרות
1. כל צד רשאי לסיים את ההסכם בהודעה בכתב של  ________________________  יום מראש. 
תקופת ההודעה זהה לשני הצדדים.
2. בסיום — ישולם למפקח שכר יחסי בגין עבודה שבוצעה בפועל עד למועד הסיום.
3. מסירה מסודרת: עם סיום ההסכם ימסור המפקח למזמין את מלוא תיק הדוחות, יומן האתר, התצלומים והתכתובת הרלוונטית. מסירה זו אינה מותנית בתשלום ולא תעוכב מחמת מחלוקת כספית.
4. הפר צד את ההסכם הפרה יסודית שלא תוקנה תוך  ________________________  יום מהודעה בכתב — רשאי הצד הנפגע לבטל את ההסכם לאלתר.
14. בעלות על הדוחות וקניין רוחני
1. הדוחות, התצלומים ויומן האתר שהופקו במסגרת הסכם זה הם קניינו של המזמין.
2. המפקח רשאי לשמור עותק לצרכיו המקצועיים בלבד, לרבות לצורך התגוננות מפני טענה או תביעה.
3. המפקח לא יפרסם את הדוחות ולא יעשה בהם שימוש מסחרי ללא הסכמת המזמין בכתב.
4. סודיות: כל צד ישמור בסוד מידע עסקי של הצד האחר שהגיע אליו עקב הסכם זה.
15. שונות
1. הודעות: הודעה תישלח לכתובות שבמבוא, ותיחשב כנמסרה — בדוא"ל, ביום העסקים הראשון שלאחר המשלוח; בדואר רשום, תוך 3 ימי עסקים.
2. שינוי ההסכם: כל שינוי או ויתור טעון מסמך בכתב חתום בידי שני הצדדים.
3. הדין החל: על הסכם זה יחול הדין הישראלי.
4. סמכות שיפוט: לבתי המשפט המוסמכים בישראל תהא סמכות לדון בכל מחלוקת מכוח הסכם זה, בהתאם לכללי הסמכות לפי דין. 
אין בהסכם זה תניית בוררות ואין בו ברירת פורום ייחודית, וזאת במכוון — ס' 5(א) לחוק החוזים האחידים קובע כי תנאי השולל פנייה לערכאות בטל, וחזקות 4(8)–(10) רואות בתניית בוררות ובברירת פורום ייחודית תנאים מקפחים.
5. הפרדה: נמצא סעיף בטל או בלתי אכיף — יעמדו יתר הסעיפים בתוקפם.
ולראיה באו הצדדים על החתום

ולראיה באו הצדדים על החתום

	

______________________________
המזמין — שם, חתימה ותאריך
	

______________________________
המפקח — שם, חתימה ותאריך

